《上郑广文》
宋代·滕岑

瓦注非真巧，昌歜非众嗜。
我诗本不工，好之弗肯置。
胡能致温本，颇复作灾祟。
无盐不自知，刻画要妍媚。
先生六艺学，已得圣贤秘。
三绝笑郑虔，诗律乃游戏。
伊予亦何幸，茲获巾屦侍。
岂惟怯大巫，正自惭小技。
却嗟贾长江，哦诗尹不避。
文公倘见容，愿教推敲字。

作者简介：滕岑（一一三七～一二二四），字元秀，严州建德（今浙江建德东北）人。高宗绍兴二十九年（一一五九）领乡荐，屡试进士不第。光宗绍熙元年（一一九○）特奏名，调徽州歙县尉。终母忧，再调温州平阳县丞，秩满监南岳庙。宁宗嘉定十七年卒，年八十八。有诗集，已佚。事见《桐江集》卷一《滕元秀诗集序》。　滕岑诗，据《瀛奎律髓》、《永乐大典》等书所录，编为一卷。